title: 2009/473/EF: Rådets afgørelse af 28. maj 2009 om indgåelse af en aftale i form af brevveksling om midlertidig anvendelse af fiskeripartnerskabsaftalen mellem Det Europæiske Fællesskab og Republikken Guinea

text:
               19.6.2009

               DA

               Den Europæiske Unions Tidende

               L 156/31

         RÅDETS AFGØRELSE
   af 28. maj 2009
   om indgåelse af en aftale i form af brevveksling om midlertidig anvendelse af fiskeripartnerskabsaftalen mellem Det Europæiske Fællesskab og Republikken Guinea
   (2009/473/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Fællesskabet og Republikken Guinea har forhandlet en fiskeripartnerskabsaftale på plads, der giver EF-fiskerfartøjer mulighed for at fiske i farvande, som fiskerimæssigt hører ind under Guineas højhedsområde eller jurisdiktion.

               (2)

               Som følge heraf paraferedes en ny fiskeripartnerskabsaftale den 20. december 2008.

               (3)

               Fiskeriaftalen af 28. marts 1983 mellem Det Europæiske Fællesskab på den ene side og Republikken Guineas regering på den anden side bør ophæves ved den nye fiskeripartnerskabsaftale.

               (4)

               Af hensyn til videreførelsen af EF-fartøjernes fiskeri er det afgørende, at den nye fiskeripartnerskabsaftale anvendes hurtigst muligt. De to parter har derfor paraferet en aftale i form af brevveksling om midlertidig anvendelse af den nye fiskeripartnerskabsaftale, med virkning fra den 1. januar 2009.

               (5)

               Det er i Fællesskabets interesse at godkende denne aftale i form af brevveksling om midlertidig anvendelse af fiskeripartnerskabsaftalen.

               (6)

               Det bør fastlægges, hvordan fiskerimulighederne skal fordeles mellem medlemsstaterne —

         TRUFFET FØLGENDE AFGØRELSE:
   Artikel 1
   Aftalen i form af brevveksling om midlertidig anvendelse af partnerskabsaftalen mellem Det Europæiske Fællesskab og Republikken Guinea om fiskeri ud for Guinea for perioden 1. januar 2009 til 31. december 2012 godkendes på Fællesskabets vegne, forudsat at Rådet træffer afgørelse om indgåelse af aftalen.
   Teksten til nævnte aftale i form af brevveksling er knyttet til denne afgørelse.
   Artikel 2
   1.   De fiskerimuligheder, der er fastsat i protokollen, fordeles mellem medlemsstaterne således:

               a)

               notfartøjer til tunfiskeri

                           Spanien

                           15 fartøjer

                           Frankrig

                           11 fartøjer

                           Italien

                           2 fartøjer

               b)

               stangfiskerfartøjer:

                           Spanien

                           8 fartøjer

                           Frankrig

                           4 fartøjer

         2.   Hvis de fiskerimuligheder, der er fastsat i protokollen, ikke opbruges med ansøgningerne om tilladelse fra de medlemsstater, der er nævnt i stk. 1, kan Kommissionen tage ansøgninger om tilladelse fra andre medlemsstater i betragtning.
   Artikel 3
   De medlemsstater, hvis fartøjer fisker i henhold til den i artikel 1 omhandlede aftale, giver Kommissionen meddelelse om, hvor store mængder af hver bestand de fanger i Republikken Guineas fiskerizone, jf. de nærmere bestemmelser i Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav (1) indtil den forordning, som fastlægger de detaljerede regler, jf. artikel 30 i forordning (EF) nr. 1006/2008 (2), er trådt i kraft, og efterfølgende i henhold til de sidstnævnte regler.
   Artikel 4
   Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

      Udfærdiget i Bruxelles, den 28. maj 2009.

            På Rådets vegne

         V. TOŠOVSKÝ

            Formand

      (1)  EFT L 73 af 15.3.2001, s. 8.

      (2)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33)
    ---documentbreak---

               19.6.2009

               DA

               Den Europæiske Unions Tidende

               L 156/33

         AFTALE I FORM AF BREVVEKSLING
   om midlertidig anvendelse af fiskeripartnerskabsaftalen mellem Det Europæiske Fællesskab og Republikken Guinea
   Hr.,
   Det glæder mig, at Republikken Guineas og Det Europæiske Fællesskabs forhandlere er blevet enige om en fiskeripartnerskabsaftale mellem Republikken Guinea og Det Europæiske Fællesskab samt en protokol med bilag om fiskerimulighederne og den finansielle modydelse.
   Resultatet af disse forhandlinger må betragtes som en positiv udvikling i forhold til den foregående aftale, og det vil styrke vore fiskeriforbindelser og skabe en ægte partnerskabsramme for udvikling af et bæredygtigt og ansvarligt fiskeri i Guineas farvande. I denne forbindelse foreslår jeg, at der indledes samtidige godkendelses- og ratifikationsprocedurer for aftalen og protokollen med bilag, jf. de gældende procedurer i Republikken Guinea og Det Europæiske Fællesskab, som er nødvendige for deres ikrafttræden.
   For ikke at afbryde EF-fartøjernes fiskeriaktiviteter i de guineanske farvande og under henvisning til aftalen og protokollen om fiskerimulighederne og den finansielle modydelse for perioden 1. januar 2008-31. december 2012, der blev paraferet den 20. december 2008, kan jeg oplyse Dem om, at Republikken Guinea er rede til at anvende aftalen og protokollen midlertidigt fra den 1. januar 2009 i afventning af deres ikrafttræden i henhold til aftalens artikel 19, hvis Det Europæiske Fællesskab er rede til at gøre det samme.
   I så fald skal den første del af den finansielle modydelse, der er fastsat i protokollens artikel 2, betales inden den 30. november 2009.
   De bedes over for mig bekræfte, at Det Europæiske Fællesskab er indforstået med en sådan midlertidig anvendelse.
   Modtag, hr., forsikringen om min mest udmærkede højagtelse.

   Hr.,
   Jeg anerkender hermed modtagelsen af Deres brev af dags dato med følgende ordlyd:

      »Det glæder mig, at Republikken Guineas og Det Europæiske Fællesskabs forhandlere er blevet enige om en fiskeripartnerskabsaftale mellem Republikken Guinea og Det Europæiske Fællesskab samt en protokol med bilag om fiskerimulighederne og den finansielle modydelse.
      Resultatet af disse forhandlinger må betragtes som en positiv udvikling i forhold til den foregående aftale, og det vil styrke vore fiskeriforbindelser og skabe en ægte partnerskabsramme for udvikling af et bæredygtigt og ansvarligt fiskeri i Guineas farvande. I denne forbindelse foreslår jeg, at der indledes samtidige godkendelses- og ratifikationsprocedurer for aftalen og protokollen med bilag, jf. de gældende procedurer i Republikken Guinea og Det Europæiske Fællesskab, som er nødvendige for deres ikrafttræden.
      For ikke at afbryde EF-fartøjernes fiskeriaktiviteter i de guineanske farvande og under henvisning til aftalen og protokollen om fiskerimulighederne og den finansielle modydelse for perioden 1. januar 2008-31. december 2012, der blev paraferet den 20. december 2008, kan jeg oplyse Dem om, at Republikken Guinea er rede til at anvende aftalen og protokollen midlertidigt fra den 1. januar 2009 i afventning af deres ikrafttræden i henhold til aftalens artikel 19, hvis Det Europæiske Fællesskab er rede til at gøre det samme.
      I så fald skal den første del af den finansielle modydelse, der er fastsat i protokollens artikel 2, betales inden den 30. november 2009.
      De bedes over for mig bekræfte, at Det Europæiske Fællesskab er indforstået med en sådan midlertidig anvendelse.«

   Jeg skal hermed bekræfte, at Det Europæiske Fællesskab er indforstået med en sådan midlertidig anvendelse.
   Modtag, hr., forsikringen om min mest udmærkede højagtelse.

 ---documentbreak--- NA ---documentbreak---

               19.6.2009

               DA

               Den Europæiske Unions Tidende

               L 156/35

         FISKERIPARTNERSKABSAFTALE
   mellem Republikken Guinea og Det Europæiske Fællesskab
   REPUBLIKKEN GUINEA,
   i det følgende benævnt »Guinea«,
   og
   DET EUROPÆISKE FÆLLESSKAB,
   i det følgende benævnt »Fællesskabet«,
   i det følgende tilsammen benævnt »parterne«,
   SOM TAGER I BETRAGTNING, at der er et nært samarbejde mellem Fællesskabet og Guinea, bl.a. som led i Cotonouaftalen, og at parterne har et fælles ønske om at udbygge forbindelserne yderligere,
   SOM TAGER I BETRAGTNING, at de to parter ønsker at fremme en ansvarlig udnyttelse af deres fiskeressourcer gennem samarbejde,
   SOM TAGER HENSYN TIL De Forenede Nationers havretskonvention,
   SOM ER BESLUTTET PÅ at anvende de afgørelser og henstillinger, som vedtages af Den Internationale Kommission for Bevarelse af Tunfiskebestanden i Atlanterhavet, i det følgende benævnt ICCAT,
   SOM ER BEVIDST OM betydningen af principperne i adfærdskodeksen for ansvarligt fiskeri, der blev vedtaget på FAO-konferencen i 1995,
   SOM ER BESLUTTET PÅ i fælles interesse at samarbejde om at skabe et ansvarligt fiskeri for at sikre, at de biologiske ressourcer i havet bevares på lang sigt og udnyttes bæredygtigt,
   SOM ER OVERBEVIST OM, at et sådant samarbejde bør baseres på, at initiativer og foranstaltninger, hvad enten de gennemføres i fællesskab eller unilateralt, skal supplere hinanden, være forenelige med den fastlagte politik og skabe en synergieffekt,
   SOM ER BESLUTTET PÅ med henblik herpå at indlede en dialog om den fiskeripolitik, som Guineas regering har vedtaget, at finde egnede metoder til at sikre, at politikken gennemføres effektivt, og at inddrage erhvervslivet og civilsamfundet i processen,
   SOM ØNSKER, at der fastsættes bestemmelser og vilkår for EF-fartøjernes fiskeri i Guineas farvande og for EF-støtten til skabelse af et ansvarligt fiskeri i disse farvande,
   SOM ER FAST BESLUTTET PÅ at skabe et endnu snævrere økonomisk samarbejde inden for fiskeriet og dertil knyttede aktiviteter ved at oprette og udbygge blandede selskaber, hvori der deltager virksomheder fra begge parter —
   ER BLEVET ENIGE OM FØLGENDE:
   Artikel 1
   Formål
   I denne aftale fastlægges principper, regler og procedurer for:

               —

               økonomisk, finansielt, teknisk og videnskabeligt samarbejde inden for fiskeriet med henblik på at skabe et ansvarligt fiskeri i Guineas fiskerizone, så fiskeressourcerne bevares og udnyttes på en bæredygtig måde, og at udvikle Guineas fiskerierhverv

               —

               EF-fartøjers adgang til Guineas fiskerizoner

               —

               samarbejde om fiskerikontrol i Guineas fiskerizoner med henblik på at sikre, at ovennævnte betingelser overholdes, at foranstaltningerne til bevarelse og forvaltning af fiskeressourcerne bliver effektive, og at ulovligt, urapporteret og ureguleret fiskeri bekæmpes

               —

               partnerskaber mellem virksomheder med henblik på i fælles interesse at udvikle økonomisk virksomhed inden for fiskeriet og dertil knyttede aktiviteter.

         Artikel 2
   Definitioner
   I denne aftale forstås ved:
   a)   »Guineas myndigheder«: fiskeriministeriet
   b)   »EF-myndigheder«: Europa-Kommissionen
   c)   »Guineas fiskerizone«: de farvande, der fiskerimæssigt hører under Guineas jurisdiktion. EF-fartøjers fiskeriaktiviteter i medfør af denne aftale udøves kun i de zoner, hvor fiskeri er tilladt i henhold til guineansk lovgivning
   d)   »fiskerfartøj«: et fartøj, der er udstyret til erhvervsmæssig udnyttelse af levende akvatiske ressourcer
   e)   »EF-fartøj«: et fiskerfartøj, der fører en EF-medlemsstats flag og er registreret i Fællesskabet
   f)   »Den Blandede Komité«: en komité, der består af repræsentanter for Fællesskabet og Guinea, jf. artikel 10 i denne aftale
   g)   »omladning«: overførsel på havet og/eller i havn af en del af eller hele fangsten om bord på et fiskerfartøj til et andet fartøj
   h)   »unormale omstændigheder«: begivenheder bortset fra naturfænomener, som ingen af parterne kan siges at have nævneværdig indflydelse på, og som gør det umuligt at fiske i Guineas fiskerizone
   i)   »AVS-sømand«: en sømand fra et ikke-europæisk land, der har undertegnet Cotonouaftalen. En guineansk sømand er således en AVS-sømand
   j)   »overvågningsmyndighed«: Centre National de Surveillance et de Protection des Pêches (CNSP)
   k)   »delegationen«: Kommissionen for De Europæiske Fællesskabers delegation i Guinea
   l)   »reder«: enhver person, der er juridisk ansvarlig for et fiskerfartøj
   m)   »fiskeritilladelse«: ret til at udøve fiskeri i en bestemt periode, i et givet område eller inden for et givet fiskeri i overensstemmelse med nærværende aftales bestemmelser.
   Artikel 3
   Principper og mål for aftalens gennemførelse
   1.   Parterne forpligter sig til at fremme ansvarligt fiskeri i de guineanske farvande efter princippet om ikke-diskrimination af de forskellige flåder, der fisker i disse farvande, jf. dog aftaler mellem udviklingslande inden for samme geografiske område, herunder gensidige fiskeriaftaler.
   2.   Parterne forpligter sig til at følge principperne om dialog og forudgående samråd, navnlig i forbindelse med gennemførelse dels af sektorpolitikken for fiskeriet, dels af EF-politikker og -foranstaltninger, som kan få indvirkning på det guineanske fiskerierhverv.
   3.   Parterne skal også samarbejde om såvel fælles som unilateral forhåndsevaluering, løbende evaluering og efterfølgende evaluering af foranstaltninger, programmer og aktioner, der gennemføres efter bestemmelserne i denne aftale.
   4.   Parterne forpligter sig til at sørge for, at denne aftale gennemføres efter principperne om god økonomisk og social styring på en sådan måde, at der skabes beskæftigelse i Guinea, og med respekt for fiskebestandenes tilstand.
   5.   Påmønstringen af AVS-søfolk på EF-fartøjer sker på basis af Den Internationale Arbejdsorganisations (ILO) erklæring om grundlæggende principper og rettigheder i forbindelse med arbejdet, som gælder umiddelbart for ansættelseskontrakter og generelle ansættelsesvilkår i den forbindelse. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.
   Artikel 4
   Videnskabeligt samarbejde
   1.   I aftalens gyldighedsperiode bestræber Fællesskabet og Guinea sig for at følge udviklingen i ressourcernes tilstand i Guineas fiskerizone.
   2.   På basis af henstillinger og afgørelser vedtaget af alle internationale, kompetente organisationer til udnyttelse og forvaltning af fiskeressourcerne og den bedste foreliggende videnskabelige rådgivning rådfører de to parter sig med hinanden i Den Blandede Komité, jf. artikel 10, for eventuelt efter et videnskabeligt møde i fællesskab at træffe foranstaltninger til bæredygtig forvaltning af fiskeressourcerne, der har indvirkning på EF-fartøjernes fiskeri.
   3.   Parterne forpligter sig til at rådføre sig med hinanden enten direkte, herunder på underområdeniveau, eller gennem internationale organisationer for at sikre forvaltningen og bevarelsen af de biologiske ressourcer i Atlanterhavet og for at samarbejde om den videnskabelige forskning i forbindelse hermed.
   Artikel 5
   EF-fartøjers adgang til fiskeri i Guineas farvande
   1.   Guinea forpligter sig til at give EF-fartøjer tilladelse til at fiske i dets fiskerizone i henhold til denne aftale, herunder protokollen med bilag.
   2.   Fiskeriet i henhold til denne aftale er undergivet guineansk lovgivning. Guineas myndigheder meddeler Kommissionen enhver ændring af nævnte lovgivning. EF-fartøjer skal iagttage lovgivningen inden én måned efter, at denne er meddelt, jf. dog eventuelle bestemmelser, som parterne måtte aftale.
   3.   Guinea forpligter sig til at træffe alle fornødne forholdsregler til at sikre, at protokollens fiskerikontrolbestemmelser anvendes effektivt. EF-fartøjerne skal samarbejde med de guineanske myndigheder, der er ansvarlige for en sådan overvågning.
   4.   Fællesskabet forpligter sig til at træffe alle fornødne foranstaltninger til at sikre, at fartøjerne overholder bestemmelserne i denne aftale og fiskerilovgivningen for de farvande, der hører under Guineas jurisdiktion, i overensstemmelse med De Forenede Nationers havretskonvention.
   Artikel 6
   Fiskeribetingelser — eksklusivitetsklausul
   1.   EF-fartøjer må kun fiske i Guineas fiskerizone, hvis de har fået udstedt fiskeritilladelse af Guinea i henhold til denne aftale og protokollen hertil.
   2.   Ministeriet med ansvar for fiskeri kan udstede fiskeritilladelser til EF-fartøjer for fiskerityper, der ikke er omfattet af den gældende protokol, samt forsøgsfiskeri. Begge parter skal dog først godkende udstedelsen af sådanne tilladelser.
   3.   Proceduren for ansøgning om fiskeritilladelse for et fartøj, den gældende afgift og de nærmere bestemmelser for rederens betaling af denne afgift er fastsat i bilaget til protokollen.
   Artikel 7
   Finansiel modydelse
   1.   Fællesskabet giver Guinea en finansiel modydelse, jf. betingelserne i protokollen med bilag. Den finansielle modydelse beregnes ud fra to forbundne elementer, nemlig:

               a)

               EF-fartøjernes adgang til at fiske i Guineas farvande, og

               b)

               finansiel støtte fra Fællesskabet til gennemførelse af en national fiskeripolitik, der skal bygge på ansvarligt fiskeri og bæredygtig udnyttelse af fiskeressourcerne i de guineanske farvande.

         2.   Den del af den finansielle modydelse, der er omhandlet i stk. 1, litra b), bestemmes og forvaltes ud fra de mål, som parterne i fællesskab opstiller efter protokollens bestemmelser, og som skal nås som led i den guineanske regerings fiskeripolitik og den årlige og flerårige programmering i forbindelse med politikkens gennemførelse.
   3.   Den finansielle modydelse fra Fællesskabet betales årligt efter protokollens nærmere bestemmelser, jf. dog aftalens og protokollens bestemmelser om eventuel ændring af beløbet på grund af:

               a)

               unormale omstændigheder

               b)

               begrænsning, på basis af den bedste foreliggende videnskabelige rådgivning og efter fælles aftale, af de fiskerimuligheder, som EF-fartøjerne har fået tildelt, når det af hensyn til forvaltningen af de pågældende bestande skønnes nødvendigt for at bevare ressourcerne og udnytte dem bæredygtigt

               c)

               udvidelse, efter fælles aftale og på basis af den bedste foreliggende videnskabelige rådgivning, af de fiskerimuligheder, som EF-fartøjerne har fået tildelt, når ressourcernes tilstand tillader det

               d)

               fælles revurdering af betingelserne for Fællesskabets finansielle støtte til gennemførelse af en sektorpolitik for fiskeriet i Guinea, hvis resultaterne af den årlige og flerårige programmering ifølge begge parter berettiger en sådan revurdering

               e)

               opsigelse af aftalen, jf. artikel 15

               f)

               suspension af aftalen, jf. artikel 14.

         Artikel 8
   Fremme af samarbejdet i erhvervslivet og civilsamfundet
   1.   Parterne tilskynder til økonomisk, videnskabeligt og teknisk samarbejde i fiskerisektoren og dermed forbundne sektorer. De rådfører sig med hinanden for at koordinere eventuelle foranstaltninger i den forbindelse.
   2.   Parterne fremmer udvekslingen af oplysninger om fangstmetoder, fiskeredskaber, bevarelsesmetoder og metoder til forarbejdning af fiskevarer.
   3.   Parterne bestræber sig på at skabe gunstige vilkår for udbygning af forbindelserne mellem parternes virksomheder på det tekniske, økonomiske og handelsmæssige område ved at tilstræbe et gunstigt miljø for udvikling af erhvervsvirksomhed og investeringer.
   4.   Parterne tilskynder især til, at der oprettes blandede selskaber i fælles interesse under systematisk overholdelse af såvel guineansk lovgivning som EF-lovgivning.
   Artikel 9
   Administrativt samarbejde
   De kontraherende parter, der ønsker at sikre en effektiv gennemførelse af foranstaltningerne til regulering og bevarelse af fiskeressourcerne:

               —

               udvikler et administrativt samarbejde for at sikre, at deres respektive fartøjer overholder bestemmelserne i denne aftale og Guineas havfiskerilovgivning

               —

               samarbejder om forebyggelse og bekæmpelse af ulovligt, urapporteret og ureguleret fiskeri, navnlig ved at udveksle oplysninger og etablere et nært administrativt samarbejde.

         Artikel 10
   Den blandede komité
   1.   Der oprettes en blandet komité, der skal overvåge og kontrollere, at aftalens anvendes korrekt. Den blandede komité har til opgave:

               a)

               at overvåge denne aftales gennemførelse, fortolkning og funktion samt bilæggelsen af tvister

               b)

               at overvåge og evaluere gennemførelsen af aftalens bidrag til gennemførelsen af Guineas sektorpolitik for fiskerisektoren

               c)

               at sikre den nødvendige kontakt i fiskerispørgsmål af fælles interesse

               d)

               at fungere som et forum for mindelig bilæggelse af tvister, som fortolkningen eller anvendelsen af aftalen måtte give anledning til

               e)

               eventuelt at revurdere fiskerimulighederne og dermed størrelsen af den finansielle modydelse

               f)

               at definere betingelserne for fiskeriet i overensstemmelse med protokollens bestemmelser

               g)

               at fastlægge de praktiske rammer for det administrative samarbejde, der er omhandlet i denne aftales artikel 9

               h)

               at udføre andre opgaver, som parterne aftaler, at den skal udføre, herunder opgaver inden for bekæmpelse af ulovligt, urapporteret og ureguleret fiskeri og inden for administrativt samarbejde.

         2.   Den blandede komité holder møde mindst én gang om året skiftevis i Guinea og i Fællesskabet under formandskab af den part, der holder mødet. Den træder ekstraordinært sammen på anmodning af en af parterne.
   Artikel 11
   Geografisk anvendelsesområde
   Denne aftale gælder dels for de områder, hvor traktaten om oprettelse af Det Europæiske Fællesskab anvendes, på de betingelser, der er fastlagt i denne traktat, dels for Guineas område og de farvande, der hører under Guineas jurisdiktion.
   Artikel 12
   Gyldighedsperiode
   Denne aftale gælder i fire år fra ikrafttrædelsesdatoen. Den fornyes stiltiende for yderligere seks år ad gangen, medmindre den opsiges i overensstemmelse med artikel 15.
   Artikel 13
   Bilæggelse af tvister
   De kontraherende parter konsulterer hinanden i tilfælde af tvister vedrørende fortolkningen og/eller anvendelsen af denne aftale.
   Artikel 14
   Suspension
   1.   Aftalen kan på en parts initiativ suspenderes i tilfælde af alvorlig uenighed om anvendelsen af dens bestemmelser. Den part, der ønsker at suspendere aftalen, skal, mindst tre måneder før suspensionen får virkning, skriftligt meddele den anden part, at den agter at suspendere aftalen. Når meddelelsen er modtaget, holder parterne samråd med henblik på at løse deres tvist i mindelighed.
   2.   Den finansielle modydelse omhandlet i artikel 7 nedsættes forholdsmæssigt og pro rata temporis efter suspensionens længde.
   Artikel 15
   Opsigelse
   1.   Aftalen kan opsiges af en af parterne, hvis der indtræffer usædvanlige omstændigheder, såsom at de berørte bestande decimeres, at de fiskerimuligheder, som EF-fartøjerne har fået tildelt af Guinea, må reduceres, eller at parternes ikke opfylder deres forpligtelse til at bekæmpe ulovligt, urapporteret og ureguleret fiskeri.
   2.   Den part, der ønsker at opsige aftalen, skal mindst seks måneder inden udløbet af den oprindelige gyldighedsperiode eller hver yderligere gyldighedsperiode skriftligt meddele den anden part, at den agter at opsige aftalen.
   3.   Efter opsigelsen, jf. stk. 2, holder parterne samråd.
   4.   Den finansielle modydelse omhandlet i artikel 7 for det år, hvor opsigelsen træder i kraft, nedsættes forholdsmæssigt og pro rata temporis.
   Artikel 16
   Protokol og bilag
   Protokollen og bilaget udgør en integrerende del af denne aftale.
   Artikel 17
   Gældende national lovgivning
   EF-fiskerfartøjerne fisker i de guineanske farvande efter gældende guineansk lovgivning, medmindre andet er bestemt i aftalen, protokollen eller dens bilag og tillæg.
   Artikel 18
   Ophævelse
   Ved ikrafttrædelsen ophæver og erstatter denne aftale aftalen mellem Det Europæiske Økonomiske Fællesskab og Republikken Guinea om fiskeri ud for Guinea, som trådte i kraft den 28. marts 1983.
   Artikel 19
   Ikrafttræden
   Denne aftale, der er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, og hvor hver tekst har samme gyldighed, træder i kraft på den dato, hvor parterne giver hinanden skriftlig meddelelse om, at deres respektive procedurer, som er nødvendige i forbindelse hermed, er afsluttet.
   PROTOKOL
   om fastsættelse af de fiskerimuligheder og den finansielle modydelse, der er fastsat i aftalen mellem Det Europæiske Fællesskab og Republikken Guinea om fiskeri ud for Guineas kyst for perioden 1. januar 2009 til 31. december 2012
   Artikel 1
   Anvendelsesperiode og fiskerimuligheder
   1.   Fiskerimulighederne i henhold til aftalens artikel 5 fastsættes således for en periode på fire år fra den 1. januar 2009: Stærkt vandrende arter (arter opført i bilag 1 til De Forenede Nationers havretskonvention af 1982):

               —

               notfartøjer med fryseanlæg til tunfiskeri: 28 fartøjer

               —

               stangfiskerfartøjer: 12 fartøjer.

         2.   Fra denne protokols andet anvendelsesår og efter en fælles evaluering af rejebestandens tilstand og Guineas fiskeriforvaltning i denne kategori kan rejetrawlere for et år ad gangen tildeles fiskerimuligheder på 800 bruttoregistertons (BRT) pr. kvartal på følgende betingelser:

               —

               der gennemføres en gennemsigtig forvaltning med hensyn til adgangen til rejefiskeriet og navnlig den nationale og tredjelandes flådes fiskeriindsats efter denne art. Til dette formål forelægger Guinea hvert år inden den 31. oktober en sammenfattende tabel over fiskeriindsatsen efter denne art i Guineas farvande

               —

               gennemførelsen af en plan for overvågning, opfølgning og kontrol i de guineanske farvande

               —

               en videnskabelig analyse af ressourcens tilstand og resultaterne af videnskabelige togter, og disse resultater meddeles Kommissionen hvert år samtidig med forelæggelsen af oplysningerne om fiskeriindsatsen.

         Betingelserne for fiskeriet inden for denne kategori vil blive defineret efter fælles aftale hvert år, inden tilladelserne til fiskeriet gives, og under alle omstændigheder inden udbetalingen af den ekstra, årlige, finansielle modydelse, som er proportional med forøgelsen af fiskerimulighederne, jf. denne protokols artikel 2.
   3.   Stk. 1 og 2 anvendes, medmindre andet fastsættes i denne protokols artikel 4 og 5.
   4.   Fartøjer, der fører en EF-medlemsstats flag, må kun fiske i Guineas fiskerizone, hvis de har en gyldig fiskeritilladelse, der er udstedt af Guinea i henhold til denne protokol og efter reglerne i bilaget til denne protokol.
   Artikel 2
   Finansiel modydelse — Betalingsbetingelser
   1.   Den finansielle modydelse omhandlet i aftalens artikel 7 består for perioden i artikel 1, stk. 1, dels af et årligt beløb på 325 000 EUR svarende til en referencemængde på 5 000 tons pr. år, dels af et specifikt beløb på 125 000 EUR pr. år, der skal anvendes til at støtte og gennemføre Guineas fiskeripolitik. Det specifikke beløb udgør en integrerende del af den finansielle modydelse (1), der er fastsat i aftalens artikel 7.
   Hvis der tildeles ekstra fiskerimuligheder efter bestemmelserne i artikel 1, stk. 2, omfatter den i aftalens artikel 7 omhandlede finansielle modydelse ligeledes for perioden, jf. artikel 1, stk. 2, et beløb på 300 000 EUR pr. år forholdsmæssigt med de udvidede fiskerimuligheder.
   Til de ovennævnte beløb føjes et specifikt bidrag fra Fællesskabet på 600 000 EUR i det første år, 400 000 EUR i det andet år og 300 000 EUR i de efterfølgende år, som afsættes til opbygningen af opfølgnings-, kontrol- og overvågningssystemet i Guineas fiskerizoner og for at sætte Guinea i stand til at erhverve et satellitovervågningssystem inden den 30. juni 2010. Dette bidrag forvaltes efter bestemmelserne i protokollens artikel 7.
   2.   Stk. 1 anvendes, medmindre andet fastsættes ifølge protokollens artikel 4, 5, 6 og 7.
   3.   Fællesskabet udbetaler hvert år det i stk. 1 fastsatte, samlede beløb (dvs. 1 050 000 EUR for det første år, og i givet fald 1 150 000 EUR for det andet år og 1 050 000 EUR for de efterfølgende år), i protokollens anvendelsesperiode (2). Disse beløb foregriber ikke ændringer af fiskerimuligheder eller inddragelse af nye fiskerimuligheder, som der kan træffes beslutning om efter protokollens artikel 4 og 5.
   4.   Hvis EF-fartøjernes samlede fangster i de guineanske farvande overstiger referencemængden, forhøjes den årlige finansielle modydelse med 65 EUR pr. ton yderligere fangst. Det samlede årlige beløb, som Fællesskabet skal udbetale, kan dog ikke overstige det dobbelte af beløbet i stk. 3 (dvs. 1 050 000 EUR for det første år, og i givet fald 1 150 000 EUR for det andet år og 1 050 000 EUR for de efterfølgende år). Hvis EF-fartøjernes fangster overstiger den mængde, der svarer til det dobbelte af det samlede årlige beløb, skal det skyldige beløb for mængden derudover betales det følgende år.
   5.   Den finansielle modydelse omhandlet i stk. 1 skal for det første år betales senest den 30. november 2009 og for de følgende år senest den 1. februar.
   6.   Der træffes beslutning om anvendelsen af disse midler inden for rammerne af Guineas finanslov, jf. dog artikel 6, undtagen for så vidt angår det specifikke bidrag som omhandlet i protokollens artikel 2, stk. 1, tredje afsnit, og henhører derved under Guineas myndigheders enekompetence.
   7.   De i denne artikel fastsatte betalinger indsættes på en fælles statskassekonto hos Guineas centralbank, og ministeriet meddeler hvert år disse bankoplysninger; dette gælder dog ikke det særlige bidrag, jf. artikel 2, stk. 1, tredje afsnit, der indsættes direkte på Centre National de Surveillance et de Protection des Pêches' konto; det første år dog først efter, at de to parter har godkendt programmeringen af disse midler.
   Artikel 3
   Samarbejde om ansvarligt fiskeri — Videnskabeligt samarbejde
   1.   Parterne forpligter sig til at fremme ansvarligt fiskeri i de guineanske farvande efter principperne om ikke-diskrimination af de forskellige flåder, der fisker i disse farvande.
   2.   I protokollens gyldighedsperiode bestræber Fællesskabet og de guineanske myndigheder sig på at følge udviklingen i ressourcernes tilstand i Guineas fiskerizone.
   3.   Parterne forpligter sig til at fremme samarbejdet i underområdet om et ansvarligt fiskeri bl.a. gennem Den Internationale Kommission for Bevarelse af Tunfiskebestanden i Atlanterhavet (ICCAT) og alle andre berørte subregionale eller internationale organisationer.
   4.   Efter aftalens artikel 4 rådfører parterne sig, i lyset af den bedste videnskabelige rådgivning, med hinanden i den blandede komité, jf. aftalens artikel 10, for i givet fald og eventuelt efter et videnskabeligt møde på subregionalt plan i fællesskab at træffe foranstaltninger, der skal sikre en bæredygtig forvaltning af fiskeressourcerne, og som har indvirkning på EF-fartøjernes fiskeri. Disse foranstaltninger vil tage henstillinger og afgørelser fra Den Internationale Kommission for Bevarelse af Tunfiskebestanden i Atlanterhavet (ICCAT) i betragtning.
   Artikel 4
   Revision af fiskerimuligheder efter fælles aftale
   1.   Fiskerimulighederne i artikel 1 kan efter aftale udvides, hvis en sådan udvidelse ifølge konklusionerne fra det videnskabelige møde, der er omhandlet i protokollens artikel 3, stk. 4, ikke er til hinder for en bæredygtig udnyttelse af Guineas fiskeressourcer. I så fald forhøjes den finansielle modydelse i artikel 2, stk. 1, forholdsmæssigt og pro rata temporis.
   2.   Hvis parterne til gengæld bliver enige om at træffe foranstaltninger, der medfører, at fiskerimulighederne i artikel 1 begrænses, nedsættes den finansielle modydelse forholdsmæssigt og pro rata temporis.
   3.   Parterne kan efter samråd også aftale, at fordelingen af fiskerimuligheder mellem de forskellige fartøjskategorier skal revideres, og tager i den forbindelse hensyn til eventuelle henstillinger fra det videnskabelige møde, jf. protokollens artikel 3, stk. 4, for så vidt angår forvaltning af de bestande, der ville kunne blive berørt at en sådan omfordeling. Parterne aftaler en passende justering af den finansielle modydelse, hvis omfordelingen berettiger det.
   Artikel 5
   Andre fiskerimuligheder
   1.   Hvis EF-fartøjerne er interesseret i fiskeri, der ikke er omhandlet i artikel 1, rådfører Fællesskabet sig med Guinea om eventuel tilladelse til et sådant nyt fiskeri. Parterne aftaler i givet fald betingelserne for de nye fiskerimuligheder og ændrer om nødvendigt protokollen og dens bilag.
   2.   Parterne kan i fællesskab gennemføre forsøgsfiskeri i de guineanske farvande i henhold til rådgivning fra det videnskabelige møde, jf. protokollens artikel 3, stk. 4. Med henblik herpå holder parterne samråd, hvis en af parterne anmoder herom, og træffer i hvert enkelt tilfælde beslutning om nye ressourcer, betingelser og andre relevante parametre.
   3.   Parterne iværksætter forsøgsfiskeriet i overensstemmelse med de i fællesskab fastlagte videnskabelige, administrative og finansielle parametre. Tilladelserne til forsøgsfiskeri tildeles til forskningsformål for højst to fangsttogter på seks måneder at regne fra en dato, som parterne fastsætter i fællesskab.
   4.   Kommer parterne frem til, at forsøgsfiskeriet har givet positive resultater samtidig med, at økosystemer og biologiske maritime ressourcer bevares, kan EF-fartøjer frem til protokollens udløb få tildelt nye fiskemuligheder efter samrådsproceduren i protokollens artikel 4, og i forhold til den tilladelige fiskeriindsats. I så fald forhøjes den finansielle modydelse.
   Artikel 6
   Suspension og revision af den finansielle modydelse som følge af usædvanlige omstændigheder
   1.   Hvis unormale hændelser, bortset fra naturfænomener, gør det umuligt at fiske i Guineas eksklusive økonomiske zone (EEZ), kan Fællesskabet suspendere betalingen af den i protokollens artikel 2, stk. 1, fastsatte finansielle modydelse.
   2.   Beslutningen om suspension i de i ovennævnte stk. 1 omhandlede tilfælde træffes efter samråd mellem parterne senest to måneder efter, at den ene part har anmodet herom, og forudsat, at Fællesskabet har betalt ethvert beløb, det måtte skylde på suspensionstidspunktet.
   3.   Betalingen af den finansielle modydelse genoptages, så snart parterne efter samråd fastslår, at de omstændigheder, der gjorde, at fiskeriet måtte indstilles, ikke længere foreligger, og/eller at forholdene igen tillader fiskeri.
   4.   Gyldigheden af de tilladelser til fiskeri, som EF-fartøjerne har fået udstedt, og som blev suspenderet sammen med betalingen af den finansielle modydelse, forlænges med en periode svarende til den periode, hvor fiskeriet har været suspenderet.
   Artikel 7
   Fremme af ansvarligt fiskeri i Guineas farvande
   1.   Den finansielle modydelse og det specifikke bidrag, der er fastsat i protokollens artikel 2, stk. 1, bidrager hvert år til at støtte og gennemføre initiativer som led i sektorpolitikken for fiskeriet, som Guineas regering har udformet, og som begge parter er blevet enige om på grundlag af de nedenstående bestemmelser.
   Guineas forvaltning af det pågældende beløb baseres på, at parterne i fællesskab og i overensstemmelse med den nuværende prioritering i Guineas fiskeripolitik med henblik på at sikre bæredygtig og ansvarlig forvaltning af sektoren opstiller mål og fastlægger den årlige og flerårige programmering i forbindelse hermed, jf. stk. 2, især hvad angår kontrol og overvågning, forvaltning af ressourcerne, forbedring af hygiejnen i forbindelse med produktion af fiskevarer og udvidelse af myndighedernes kontrolkapacitet.
   2.   På forslag af Guinea og med henblik på gennemførelsen af stk. 1 aftaler Fællesskabet og Guinea i den blandede komité, jf. aftalens artikel 10, senest tre måneder efter protokollens ikrafttræden et flerårigt sektorprogram og gennemførelsesbestemmelser hertil, herunder bl.a.:

               a)

               årlige og flerårige retningslinjer for, hvordan den procentdel af den finansielle modydelse omhandlet i stk. 1 og de specifikke beløb til de årlige initiativer vil blive anvendt

               b)

               de årlige og flerårige mål, der skal nås, for på sigt at skabe et bæredygtigt og ansvarligt fiskeri under hensyntagen til prioriteringen i Guineas nationale fiskeripolitik eller andre politikker, der hænger sammen med eller har indvirkning på fremme af et ansvarligt og bæredygtigt fiskeri

               c)

               nødvendige kriterier og procedurer for årlig evaluering af resultaterne.

         3.   De to parter aftaler imidlertid at lægge særlig vægt på samtlige støtteforanstaltninger i forbindelse med fiskerikontrol og -overvågning, herunder overvågning af Guineas farvande til havs og fra luften, indførelse af et satellitovervågningssystem for fiskerfartøjer (FOS) samt forbedring af den retlige ramme og dens anvendelse ved overtrædelser.
   4.   Enhver foreslået ændring af det flerårige sektorprogram eller af anvendelsen af de specifikke beløb til de årlige initiativer skal godkendes af de to parter i den blandede komité.
   5.   Guinea anvender hvert år et beløb svarende til beløbene omhandlet i stk. 1 til gennemførelse af det flerårige program. For det første år af protokollens gyldighedsperiode skal Fællesskabet underrettes om, hvordan beløbet anvendes, snarest muligt og senest før det flerårige sektorprogram godkendes i den blandede komité. For hvert af de følgende år skal Guinea underrette Fællesskabet om bidragets anvendelse senest den 31. januar året før.
   6.   Hvis den fælles, årlige evaluering af resultaterne af gennemførelsen af det flerårige sektorprogram berettiger det, kan Fællesskabet foretage en tilpasning af det beløb, der er afsat til gennemførelsen af Guineas fiskeripolitik, og som indgår i den finansielle modydelse, der er omhandlet i protokollens artikel 2, stk. 1, for at bringe de faktiske midler, der anvendes til gennemførelse af programmet, i tråd med resultaterne.
   7.   Fællesskabet forbeholder sig ret til at suspendere betalingen af det specifikke bidrag, der er fastsat i protokollens artikel 2, stk. 1, tredje afsnit, hvis Den Blandede Komités evaluering viser, at de opnåede resultater efter protokollens første anvendelsesår ikke svarer til programmeringen, medmindre der er tale om ekstraordinære og behørigt begrundede tilfælde.
   Artikel 8
   Tvister — Suspension af protokollens anvendelse
   1.   Ved enhver tvist mellem parterne om fortolkningen af protokollens bestemmelser og anvendelse holder parterne samråd i den blandede komité, jf. aftalens artikel 10, som om nødvendigt indkaldes til ekstraordinært møde.
   2.   Protokollens anvendelse kan suspenderes af en af parterne, hvis tvisten mellem de to parter betragtes som alvorlig, og hvis samrådet i den blandede komité, jf. stk. 1, ikke har gjort det muligt at finde en mindelig løsning, jf. dog artikel 9.
   3.   For at protokollens anvendelse kan suspenderes, skal den part, der ønsker en sådan suspension, meddele dette skriftligt senest tre måneder inden datoen for suspensionens ikrafttræden.
   4.   I tilfælde af suspension fortsætter parterne med at holde samråd for at finde en mindelig løsning på deres tvist. Hvis der findes en mindelig løsning, anvendes protokollen straks på ny, og den finansielle modydelse nedsættes forholdsmæssigt og pro rata temporis efter, hvor længe protokollens anvendelse har været suspenderet.
   Artikel 9
   Suspension af protokollens anvendelse på grund af udebleven betaling
   Hvis Fællesskabet ikke betaler som fastsat i artikel 2, kan protokollens anvendelse suspenderes på følgende betingelser, jf. dog artikel 6:

               a)

               De guineanske myndigheder sender Europa-Kommissionen en meddelelse om manglende betaling. Europa-Kommissionen foretager den fornødne kontrol og betaler i givet fald senest 60 arbejdsdage efter datoen for modtagelse af meddelelsen.

               b)

               Hvis der inden for den frist, der er fastsat i denne protokols artikel 2, stk. 5, ikke er betalt eller givet en behørig begrundelse for den manglende betaling, har de kompetente guineanske myndigheder ret til at suspendere protokollens anvendelse. De underretter straks Europa-Kommissionen herom.

               c)

               Protokollen anvendes på ny, så snart betaling har fundet sted.

         Artikel 10
   Gældende national lovgivning
   EF-fiskerfartøjerne fisker i de guineanske farvande efter gældende guineansk lovgivning, medmindre andet er bestemt i aftalen, protokollen eller dens bilag og tillæg.
   Artikel 11
   Revisionsklausul
   1.   Hvis der sker væsentlige ændringer i de politiske retningslinjer, som har ført til indgåelsen af denne protokol, kan en af parterne anmode om en gennemgang af disse bestemmelser med henblik på eventuelt at foretage ændringer heraf.
   2.   Den interesserede part meddeler skriftligt den anden part sin hensigt om at indlede en gennemgang af protokollens bestemmelser.
   3.   Senest 60 arbejdsdage efter meddelelsen påbegynder de to parter samråd med dette formål. I tilfælde af, at der ikke kan nås til enighed om en ændring af bestemmelserne, kan den interesserede part opsige protokollen i henhold til dennes artikel 14.
   Artikel 12
   Ophævelse
   Denne protokol med bilag ophæver og erstatter den nuværende protokol og rammeaftalen mellem Det Europæiske Fællesskab og Guinea om fiskeri ud for Guinea.
   Artikel 13
   Gyldighedsperiode
   Denne protokol og dens bilag anvendes i fire år fra den 1. januar 2009, medmindre den opsiges i overensstemmelse med artikel 14.
   Artikel 14
   Opsigelse
   Ved opsigelse af protokollen skal den part, der ønsker at opsige protokollen, mindst seks måneder inden den dato, hvor opsigelsen træder i kraft, skriftligt meddele den anden sin hensigt om at opsige protokollen. Efter meddelelsen om opsigelse som omhandlet i stk. 2 skal parterne hold samråd.
   Artikel 15
   Ikrafttræden
   1.   Denne protokol og dens bilag træder i kraft på den dato, hvor parterne meddeler hinanden, at de i den forbindelse nødvendige procedurer er afsluttet.
   2.   De anvendes fra den 1. januar 2009.

      (1)  Foruden den finansielle modydelse, som er omhandlet i artikel 1, første afsnit, ydes et bidrag til overvågning og forskning, som er fastsat i kapitel II til nærværende bilag, som udbetales direkte til Guinea, og som anslås til 118 000 EUR pr. år før skat.

      (2)  Foruden den finansielle modydelse, som er omhandlet i artikel 1, første afsnit, ydes et bidrag til overvågning og forskning, som er fastsat i kapitel II til nærværende bilag, som udbetales direkte til Guinea, og som anslås til 118 000 EUR pr. år før skat.


title: Rådets afgørelse af 23. juli 2014 om udnævnelse af et medlem af Det Europæiske Kemikalieagenturs bestyrelse

text:
               25.7.2014

               DA

               Den Europæiske Unions Tidende

               C 242/2

         RÅDETS AFGØRELSE
   af 23. juli 2014
   om udnævnelse af et medlem af Det Europæiske Kemikalieagenturs bestyrelse
   2014/C 242/03
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 79, og
   ud fra følgende betragtninger:

               (1)

               Det fremgår af artikel 79 i forordning (EF) nr. 1907/2006, at Rådet udnævner én repræsentant for hver medlemsstat som medlem af Det Europæiske Kemikalieagenturs bestyrelse (»bestyrelsen«).

               (2)

               Ved afgørelse af 13. maj 2013 (2) udnævnte Rådet 12 medlemmer af bestyrelsen.

               (3)

               Den irske regering har meddelt Rådet, at den agter at udskifte den irske repræsentant i bestyrelsen, og har foretaget indstilling af en ny repræsentant, som bør udnævnes for perioden indtil den 31. maj 2017 —

         VEDTAGET DENNE AFGØRELSE:
   Artikel 1
   Sharon Jane MCGUINNESS, som er irsk statsborger og født den 13. juli 1965, udnævnes til medlem af Det Europæiske Kemikalieagenturs bestyrelse i stedet for Martin LYNCH for perioden fra den 23. juli 2014 til den 31. maj 2017.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. juli 2014.

            På Rådets vegne

         S. GOZI

            Formand

      (1)  EUT L 396 af 30.12.2006, s. 1.

      (2)  EUT C 138 af 17.5.2013, s. 14.


title: 2004/777/EF: Afgørelse nr. 197 af 23. marts 2004 om overgangsperioder i forbindelse med indførelsen af det europæiske sygesikringskort i overensstemmelse med artikel 5 i afgørelse nr. 191Teksten er relevant for EØS og for EF/CH-aftalen

text:
               19.11.2004

               DA

               Den Europæiske Unions Tidende

               L 343/28

      AFGØRELSE Nr. 197
   af 23. marts 2004
   om overgangsperioder i forbindelse med indførelsen af det europæiske sygesikringskort i overensstemmelse med artikel 5 i afgørelse nr. 191
   (Teksten er relevant for EØS og for EF/CH-aftalen)
   (2004/777/EF)
   DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —
   under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), i henhold til hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,
   under henvisning til afgørelse nr. 191 af 18. juni 2003 om udskiftning af blanket E 111 og E 111 B med det europæiske sygesikringskort (2), og
   ud fra følgende betragtninger:

               (1)

               I henhold til artikel 1 i afgørelse nr. 191 erstatter det europæiske sygesikringskort blanketterne E 111 og E 111 B fra og med den 1. juni 2004. De blanketter E 111 og E 111 B, som medlemsstaternes kompetente institutioner har udstedt inden den 31. maj 2004, er gyldige indtil senest den 31. december 2004.

               (2)

               I henhold til artikel 5 i afgørelse nr. 191 kan de medlemsstater, som på tidspunktet for afgørelsens vedtagelse ikke har et sygesikringskort, opnå en overgangsperiode. Denne må dog højest løbe til den 31. december 2005. De medlemsstater, som opfylder denne betingelse, skal inden den 1. december 2003 underrette Den Administrative Kommission om, at de ønsker at benytte sig af en overgangsperiode med angivelse af periodens længde. Efter den 1. juni 2004 vil de kompetente institutioner i de medlemsstater, som benytter sig af en overgangsperiode, fortsat kunne udstede blanket E 111, som er gyldig indtil overgangsperiodens udløb. De nye medlemsstater, som opfylder den ovennævnte betingelse, skal inden den 31. maj 2004 underrette Den Administrative Kommission om, at de ønsker at benytte sig af en overgangsperiode med angivelse af periodens længde.

               (3)

               For at sikre klare og præcise oplysninger for institutionerne og borgerne og for at sikre anerkendelsen af de blanketter E 111, som fortsat udstedes i en række medlemsstater efter den 1. juni 2004, er det nødvendigt at udarbejde en fortegnelse over de medlemsstater, som benytter sig af en sådan overgangsperiode. For så vidt angår de nye medlemsstater og EFTA-landene er denne fortegnelse kun vejledende, eftersom disse stater ikke er omfattet af afgørelse nr. 191.

               (4)

               Efter den 1. juni 2004 kan de kompetente institutioner i de medlemsstater, som ikke benytter sig af en overgangsperiode, ikke længere udstede blanket E 111 og E 111 B. Hvis det europæiske sygesikringskort indføres gradvist, vil visse kompetente institutioner i de berørte medlemsstater derfor i stedet være nødsaget til at udstede et midlertidigt sygesikringsbevis til de forsikrede, hvis de ikke er i stand til at udstede det europæiske sygesikringskort. Alle de kompetente institutioner skal imidlertid være i stand til at udstede det europæiske sygesikringskort senest den 1. januar 2006.

               (5)

               I overgangsperioden fortsætter de kompetente institutioner i de berørte medlemsstater med at udstede blanket E 111 til de forsikrede på grundlag af den model, der er fastsat i afgørelse nr. 198 af 23. marts 2004 om udskiftning og ophævelse af de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 110, E 111, E 111 B, E 113, E 114, E 119, E 128 og E 128 B) (3).

               (6)

               Medlemsstater, der benytter sig af en overgangsperiode, kan vælge at forkorte denne periode. De skal senest tre måneder før beslutningen om at udstede det første EU-sygesikringsbevis underrette Den Administrative Kommission om denne beslutning. Efter denne underretning kan den pågældende medlemsstat ikke mere udstede blanket E 111 fra den dato, der er angivet i underretningen til Den Administrative Kommission.

               (7)

               I en afgørelse fra Det Blandede EØS-udvalg fastsættes reglerne for anvendelsen af det europæiske sygesikringskort i Det Europæiske Økonomiske Samarbejdsområde. I denne afgørelse fastlægges bl.a. modellen for de kort, der skal udstedes af de kompetente institutioner i Norge, Island og Liechtenstein.

               (8)

               I en afgørelse fra det blandede udvalg for aftalen om fri bevægelighed for personer mellem EU og Schweiz fastsættes reglerne for anvendelsen af det europæiske sygesikringskort i forholdet mellem medlemsstaterne og Schweiz. I denne afgørelse fastlægges bl.a. modellen for de kort, der skal udstedes af de kompetente institutioner i Schweiz —

         TRUFFET FØLGENDE AFGØRELSE:

               1)

               De medlemsstater, som er anført på fortegnelsen i bilaget til denne afgørelse, kan med virkning fra den 1. juni 2004 benytte sig af en overgangsperiode i forbindelse med indførelsen af det europæiske sygesikringskort.
               De kompetente institutioner i disse medlemsstater fortsætter med at udstede blanket E 111 på grundlag af den model, der er fastsat i afgørelse nr. 198, indtil overgangsperiodens udløb.
               Inden overgangsperiodens udløb kan disse medlemsstater vælge at forkorte overgangsperioden. Medlemsstaterne skal underrette Den Administrative Kommission herom senest tre måneder før udstedelsen af det første EU-sygesikringsbevis. Den Administrative Kommission ændrer de relevante bilag til denne afgørelse for så vidt angår tidspunktet for udløbet af overgangsperioden i den pågældende medlemsstat.

               2)

               De kompetente institutioner i de medlemsstater, som ikke benytter sig af en overgangsperiode, kan ikke længere udstede blanket E 111 og E 111 B efter den 1. juni 2004. De kompetente institutioner i de medlemsstater, som benytter sig af en overgangsperiode, men som har besluttet at forkorte denne periode i overensstemmelse med denne afgørelses punkt 1, tredje afsnit, kan ikke længere udstede blanket E 111 fra den dato, som er angivet i underretningen til Den Administrative Kommission.
               Institutionerne i disse medlemsstater udsteder et midlertidigt erstatningsbevis til de forsikrede, som ikke kan få udleveret et europæisk sygesikringskort.
               Hvis de kompetente institutioner ikke kan udstede et EU-sygesikringsbevis, er udfyldelse af felt 8 og 9 på den midlertidige erstatningsblanket ikke obligatorisk. Den manglende udfyldelse af disse felter påvirker ikke gyldigheden af den midlertidige erstatningsblanket.

               3)

               Denne afgørelse offentliggøres i Den Europæiske Unions Tidende. Den finder anvendelse fra den 1. juni 2004.

            Formand for Den Administrative Kommission

         Tim QUIRKE

      (1)  EFT L 149 af 5.7.1971, s. 2. Senest ændret ved Europa-Parlamentets og Rådets forordning (EF) nr. 631/2004 (EUT L 100 af 6.4.2004, s. 1).

      (2)  EUT L 276 af 27.10.2003, s. 19.

      (3)  EUT L 259 af 5.8.2004, s. 1.

      BILAG I
      Fortegnelse over de medlemsstater, som benytter sig af en overgangsperiode

                  Medlemsstat

                  Overgangsperiode indtil den

                  Østrig

                  31. december 2005

                  Italien

                  31. oktober 2004

                  Nederlandene

                  31. december 2005

                  Portugal

                  28. februar 2005

                  Det Forenede Kongerige

                  31. december 2005

      BILAG II
      Vejledende fortegnelse over de nye medlemsstater, som eventuelt vil benytte sig af en overgangsperiode

                  Ny medlemsstat

                  Overgangsperiode indtil den

                  Letland

                  31. juli 2005

                  Litauen

                  1. juli 2005

                  Malta

                  31. december 2005

                  Polen

                  31. december 2005

                  Slovakiet

                  31. december 2005

                  Cypern

                  31. december 2005

                  Ungarn

                  31. december 2005

      BILAG III
      Foreløbig fortegnelse over de EFTA-lande, som eventuelt vil benytte sig af en overgangsperiode (med forbehold af Det Blandede EØS-udvalgs afgørelse)

                  EFTA-land

                  Overgangsperiode indtil den

                  Island

                  31. december 2005

                  Schweiz

                  31. december 2005

                  Liechtenstein

                  31. december 2005


title: 2014/575/EU: Europa-Parlamentets afgørelse af 3. april 2014 om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2012

text:
               5.9.2014

               DA

               Den Europæiske Unions Tidende

               L 266/196

         EUROPA-PARLAMENTETS AFGØRELSE
   af 3. april 2014
   om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2012
   (2014/575/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Center for Forebyggelse af og Kontrol med Sygdomme for regnskabsåret 2012,

               —

               der henviser til Revisionsrettens beretning om årsregnskabet for Det Europæiske Center for Forebyggelse af og Kontrol med Sygdomme for regnskabsåret 2012 med centrets svar (1),

               —

               der henviser til Rådets henstilling af 18. februar 2014 (05849/2014 — C7-0054/2014),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (4), særlig artikel 23,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0224/2014),

               1.

               meddeler direktøren for Det Europæiske Center for Forebyggelse af og Kontrol med Sygdomme decharge for gennemførelsen af agenturets budget for regnskabsåret 2012;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Center for Forebyggelse af og Kontrol med Sygdomme, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 365 af 13.12.2013, s. 89.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 142 af 30.4.2004, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


Avis juridique important

|

32000D0140

2000/140/EF: Rådets afgørelse af 14. februar 2000 om ekstraordinær finansiel bistand fra Fællesskabet til Kosovo

EF-Tidende nr. L 047 af 19/02/2000 s. 0028 - 0029

RÅDETS AFGØRELSEaf 14. februar 2000om ekstraordinær finansiel bistand fra Fællesskabet til Kosovo(2000/140/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 308,under henvisning til forslag fra Kommissionen,under henvisning til udtalelse fra Europa-Parlamentet(1), ogud fra følgende betragtninger:(1) Kommissionen har hørt Det Økonomiske og Finansielle Udvalg inden fremlæggelsen af sit forslag.(2) De Forenede Nationers Sikkerhedsråd vedtog den 10. juni 1999 resolution 1244 (1999), der i afventen af en endelig løsning tager sigte på at tilvejebringe en betydelig autonomi og et betydeligt selvstyre i Kosovo inden for Forbundsrepublikken Jugoslavien.(3) Det internationale samfund har på grundlag af resolution 1244 ( 1999) oprettet en international sikkerhedsstyrke (KFOR) og en civil overgangsadministration, De Forenede Nationers Mission i Kosovo ("United Nations Interim Administration Mission in Kosovo" (UNMIK)).(4) UNMIK har til opgave at oprette administrative strukturer, inden for hvilke Kosovos befolkning kan nyde en udstrakt autonomi, og har med henblik herpå fået tildelt al lovgivende og udøvende kompetence, herunder ansvaret for administrationen af domstolssystemet.(5) UNMIK er ved at tage skridt til at inddrage de vigtigste politiske partier og etniske grupper i Kosovo i sine aktiviteter.(6) UNMIK består af fire komponenter ("søjler"), og Den Europæiske Union har påtaget sig lederrollen(2) for søjle IV, hvorunder økonomisk genopbygning hører.(7) UNMIK, og især søjle IV, har gjort betydelige fremskridt med at indføre økonomiske rammer og agter at fortsætte og udbygge denne strategi.(8) UNMIK er for øjeblikket ved at oprette en central budgetadministration ("Central Fiscal Authority" (CFA)), som skal udarbejde gennemsigtige regnskabsprocedurer for forvaltningen af budgettet for Kosovo.(9) På grund af de aktuelle ugunstige betingelser og på basis af skøn fra UNMIK fremlagt efter aftale med Den Internationale Valutafond (IMF) vil det være nødvendigt for Kosovo at sikre sig ekstern bistand, hvis der skal etableres en sund markedsøkonomi og en civil administration. Det skønnes, at der vil blive behov for en ekstraordinær ekstern finansiel bistand på omkring 115 mio. EUR indtil udgangen af 2000.(10) UNMIK har fremsat anmodning om ekstraordinær finansiel bistand.(11) Det er med henblik på at bidrage til dækning af de resterende finansieringsbehov på UNMIKS's budget for Kosovo afgørende, at der ydes en ekstern bistand, der er ligeligt fordelt mellem bistandsyderne.(12) Kosovo er ikke i stand til at optage lån hverken indenlandsk eller i udlandet, og det er ikke berettiget til medlemskab af de internationale finansielle institutioner og kan derfor ikke komme i betragtning til støtte fra disses konventionelle støtteprogrammer.(13) Kosovo befinder sig på et lavt udviklingsstade, og dets BNP pr. indbygger skønnes at være et af de laveste i Europa.(14) Finansiel bistand fra Fællesskabet i form af ren gavebistand, som skal stilles til rådighed for UNMIK til støtte for befolkningen i Kosovo, er en passende foranstaltning til at bidrage til at lette Kosovos finansielle bindinger under de nuværende ekstraordinært vanskelige omstændigheder.(15) Uden at det berører budgetmyndighedens beføjelser, vil den finansielle bistand være en del af bistandspakken til Kosovo i 2000 og ydes derfor med forbehold af, at der er disponible midler på det almindelige budget.(16) Den ekstraordinære finansielle bistand bør forvaltes af Europa-Kommissionen.(17) Traktaten indeholder ikke anden hjemmel for vedtagelse af denne afgørelse end artikel 308 -TRUFFET FØLGENDE AFGØRELSE:Artikel 11. Fællesskabet stiller ekstraordinær finansiel bistand i form af ren gavebistand på op til 35 mio. EUR til rådighed for UNMIK med henblik på at lette den finansielle situation i Kosovo, gøre det lettere at oprette basale administrative funktioner og støtte udviklingen af sunde økonomiske rammer.2. Denne bistand forvaltes af Kommissionen i nært samråd med Det Økonomiske og Finansielle Udvalg og på en måde, der er i overensstemmelse med aftaler eller andre ordninger indgået mellem IMF og UNMIK eller enhver anden internationalt anerkendt myndighed i Kosovo.Artikel 21. Kommissionen bemyndiges til i nært samråd med Det Økonomiske og Finansielle Udvalg at aftale de økonomisk-politiske betingelser i tilknytning til bistanden med UNMIK. Disse betingelser skal være i overensstemmelse med de aftaler, der er nævnt i artikel 1, stk. 2.2. Kommissionen kontrollerer med regelmæssige mellemrum i samråd med Det Økonomiske og Finansielle Udvalg og i koordination med IMF og Verdensbanken, at den økonomiske politik i Kosovo er i overensstemmelse med formålene med bistanden, og at de økonomisk-politiske betingelser i tilknytning til bistanden overholdes.Artikel 31. Bistanden stilles til rådighed for UNMIK i mindst to rater på grundlag af tilfredsstillende resultater med opfyldelsen af de økonomisk-politiske betingelser, der er nævnt i artikel 2, stk. 1. Anden rate frigives efter høring af Det Økonomiske og Finansielle Udvalg.2. Midlerne udbetales til UNMIK via den centrale budgetadministration ("Central Fiscal Authority" (CFA)) og tjener udelukkende til støtte for Kosovos budgetbehov.Artikel 4Kommissionen sender senest ved udgangen af 2000 Europa-Parlamentet og Rådet en rapport med en vurdering af gennemførelsen af denne afgørelse.Udfærdiget i Bruxelles, den 14. februar 2000.På Rådets vegneJ. GAMAFormand(1) Udtalelse afgivet den 3. februar 2000 (endnu ikke offentliggjort i EFT).(2) International civil tilstedeværelse i Kosovo: Rapport fra generalsekretæren i henhold til afsnit 10 i Sikkerhedsrådets resolution 1244 (1999), S/1999/672 af 12. juni 1999, II.5.


Avis juridique important

|

31995D0559

95/559/EF, Euratom: Rådet og Kommissionens afgørelse af 4. december 1995 om indgåelse af tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side

EF-Tidende nr. L 317 af 30/12/1995 s. 0029 - 0029

RÅDETS OG KOMMISSIONENS AFGØRELSE af 4. december 1995 om indgåelse af tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side (95/559/EF, Euratom) RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, særlig artikel 238 sammenholdt med artikel 228, stk. 2, andet punktum, og stk. 3, andet afsnit,under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,under henvisning til forslag fra Kommissionen,under henvisning til samstemmende udtalelse fra Europa-Parlamentet (1),under henvisning til Rådets godkendelse i henhold til artikel 101 i traktaten om oprettelse af Det Europæiske Atomenergifællesskab, ogud fra følgende betragtninger:Europa-Rådet gav på mødet i København den 21. og 22. juni 1993 udtryk for ønsket om, at de associerede lande i Central- og Østeuropa med udgangspunkt i de programmer, som EFTA-staterne allerede kan deltage i, skal kunne deltage i nye fællesskabsprogrammer;Kommissionen har på vegne af Det Europæiske Fællesskab og Det Europæiske Atomenergifællesskab forhandlet en tillægsprotokol til Europaaftalen med Republikken Ungarn -TRUFFET FØLGENDE AFGØRELSE:Artikel 1 Tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side, undertegnet den 13. juli 1995, godkendes på vegne af Det Europæiske Fællesskab og Det Europæiske Atomenergifællesskab.Teksten til tillægsprotokollen er knyttet som bilag til denne afgørelse.Artikel 2 Rådet fastlægger Fællesskabets holdning i Associeringsrådet på forslag af Kommissionen i overensstemmelse med de tilsvarende bestemmelser i traktaterne om oprettelse af Det Europæiske Fællesskab og Det Europæiske Atomenergifællesskab.Artikel 3 Formanden for Rådet foretager den i artikel 4 i tillægsprotokollen omhandlede notifikation på Det Europæiske Fællesskabs vegne (2). Formanden for Kommissionen foretager samme notifikation på Det Europæiske Atomenergifællesskabs vegne.Udfærdiget i Bruxelles, den 4. december 1995.For RådetJ. SOLANAFormandFor KommissionenJ. SANTERFormand(1) EFT nr. C 323 af 4. 12. 1995.(2) Datoen for tillægsprotokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.


Avis juridique important

|

31977D0270

77/270/Euratom: Rådets Afgørelse af 29. marts 1977 om bemyndigelse for Kommissionen til at optage Euratom-lån med henblik på et bidrag til finansieringen af atomkraftværker

EF-Tidende nr. L 088 af 06/04/1977 s. 0009 - 0010 den græske specialudgave: Kapitel 10 bind 1 s. 0119  den spanske specialudgave: Kapitel 12 bind 3 s. 0024  den portugisiske specialudgave: Kapitel 12 bind 3 s. 0024

++++  RAADETS AFGOERELSE  af 29 . marts 1977  om bemyndigelse for Kommissionen til at optage Euratom-laan med henblik paa et bidrag til finansieringen af atomkraftvaerker   ( 77/270/Euratom )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske Atomenergifaellesskab , saerlig artikel 2 , 172 og 203 ,  under henvisning til forslag fra Kommissionen ,  under henvisning til udtalelse fra Europa-Parlamentet ( 1 ) ,  under henvisning til udtalelse fra Det oekonomiske og sociale Udvalg ( 2 ) , og  ud fra foelgende betragtninger :  Anvendelse af kerneenergi vil kunne nedbringe Faellesskabets store afbaengighed af omverdenen paa energiomraadet og saaledes forbedre de vilkaar , under hvilke importen af energikilder , finder sted ;  anvendelsen af kerneenergi til produktion af elektricitet er paa de nuvaerende teknisk-oekonomiske betingelser oekonomisk set rentabel og mere fordelagtig end anvendelsen af mineralolieprodukter ;  den yderligere investeringsindsats , som kerneenergiudstyret medfoerer i forhold til det konventionelle udstyr , sammenholdt med de udgifter , der som foelge af prisstigningerne paa mineralolieprodukter foroeger driftsomkostningerne for de eksisterende konventionelle kraftvaerker , goer det noedvendigt for elektricitetsproducenterne i hoejere grad at benytte sig af kredit ;  artikel 2 , litra c ) , i traktaten paalaegger Faellesskabet at lette investeringerne og saerligt ved at stoette virksomhedernes initiativ at sikre oprettelsen af saadanne vaesentlige anlaeg , som er noedvendige for kerneenergiens udvikling i Faellesskabet ; med henblik paa at bidrage til finansieringen af atomkraftvaerker boer der fastlaegges en laandtagnings - og laangivningsmekanisme ; dette skoennes noedvendigt for at virkeliggoere det maal , der er udtrykt i artikel 2 , litra c ) , i traktaten , uden at denne har fastlagt den til dette formaal noedvendige bemyndigelse til at handle ;  det omfattende kapitalbehov goer det oenskeligt at oege finansieringsmulighederne , og det skoennes , at Faellesskabet kan yde en betydelig stoette paa dette omraade ;  det er Faellesskabets pligt at saette alle til raadighed staaende midler , ind paa at lette virkeliggoerelsen af de maal , der er fastlagt inden for rammerne af den nye strategi for en faelles energipolitik -  TRUFFET FOELGENDE AFGOERELSE :  Artikel 1  Kommissionen bemyndiges til paa Det europaeiske Atomenergifaellesskabs ( Euratom's ) vegne inden for de af Raadet fastsatte beloeb at optage laan , hvis midler skal benyttes til udlaan til finansiering af investeringsprojekter med henblik paa industriel produktion af electricitet ved hjaelp af kerneenergi og industrielle braendselscyklus-anlaeg .  Kommissionen optager kun laan inden for graenserne af de laaneansoegninger , som den faar forelagt .  Laanetransaktionerne og de dertil svarende udlaanstransaktioner angives i samme valuta og sker paa samme betingelser med hensyn til betaling af afdrag og renter . Udgifter , som Faellesskabet afholder ved indgaaelse og gennemfoerelse af hver enkelt transaktion , baeres af de begunstigede virksomheder .  Artikel 2  Vilkaarene for optagelse af laan forhandles af Kommissionen i Faellesskabets interesse , afhaengigt af kapitalmarkedets betingelser og under hensyntagen til krav i forbindelse med laanenes loebetid .  Artikel 3  Kommissionen traeffer afgoerelse om ydelse af hvert enkelt laan . Afgoerelserne skal isaer gaa ud fra princippet om at give fortrinsstilling til anvendelse af ressourcer under de bedst mulige rentabilitetsforhold og i forbindelse med anlaeg af optimal stoerrelse .  Til laanene skal vaere knyttet saadanne garantier , som almindeligvis benyttes inden for bankvaesenet .  Artikel 4  Kommissionen skal med regelmaessige mellemrum underrette Raadet og Europa-Parlamentet om indtaegts - og udgiftstransaktioner ved optagelse og ydelse af Euratom-laan samt ved forvaltningen af disse . Til budgetoverslaget knytter den hvert aar en oversigt over sin laanepolitik .  Artikel 5  Finanskontrollen og regnskabskontrollen foretages i overensstemmelse med finansforordningen af 25 . april 1973 vedroerende De europaeiske Faellesskabers almindelige budget ( 3 ) .  Udfaerdiget i Bruxelles , den 29 . marts 1977 .  Paa Raadets vegne  T . BENN  Formand  ( 1 ) EFT nr . C 157 af 14 . 7 . 1975 , s . 35 .  ( 2 ) EFT nr . C 248 af 29 . 10 . 1975 , s . 8 .  ( 3 ) EFT nr . L 116 af 1 . 5 . 1973 , s . 1 .


title: Europa-Parlamentets afgørelse (EU) 2017/1665 af 27. april 2017 om afslutning af regnskaberne for Det Europæiske Miljøagentur for regnskabsåret 2015

text:
               29.9.2017

               DA

               Den Europæiske Unions Tidende

               L 252/219

         EUROPA-PARLAMENTETS AFGØRELSE (EU) 2017/1665
   af 27. april 2017
   om afslutning af regnskaberne for Det Europæiske Miljøagentur for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Det Europæiske Miljøagentur for regnskabsåret 2015,

               —

               der henviser til Revisionsrettens beretning om årsregnskabet for Det Europæiske Miljøagentur for regnskabsåret 2015 med agenturets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til agenturet for gennemførelsen af budgettet for regnskabsåret 2015 (05873/2017 — C8-0052/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (4), særlig artikel 13,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A8-0085/2017),

               1.

               godkender afslutningen af regnskaberne for Det Europæiske Miljøagentur for regnskabsåret 2015;

               2.

               pålægger sin formand at sende denne afgørelse til den administrerende direktør for Det Europæiske Miljøagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 87.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 126 af 21.5.2009, s. 13.

      (5)  EUT L 328 af 7.12.2013, s. 42.